Diari Oficial de la Generalitat Valenciana


Sumari del DOGV 6019, del 22-05-2009 (2009/5708)

RESOLUCIÓ de18 de maig de 2009, del conseller d'Immigració i Ciutadania, per la qual es concedix ajuda per al retorn dels valencians a l'exterior per a l'exercici 2009.
------------------------------------------------------------------------------------------------------------------------------------------------------------------------

### Dades del document

Número de DOGV
:   6019

Data del DOGV
:   22-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5708


Data del document
:   18-05-2009

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * migració de retorn
    * ajuda pública
    * migració
    * fill de migrant
    * suport econòmic

RESOLUCIÓ de18 de maig de 2009, del conseller d'Immigració i Ciutadania, per la qual es concedix ajuda per al retorn dels valencians a l'exterior per a l'exercici 2009. [2009/5708]  
Per Orde de 14 de novembre de 2008, del conseller d'Immigració i Ciutadania (DOCV núm. 5896, de 19 de novembre de 2008), es van convocar ajudes al retorn dels valencians a l'exterior per a l'exercici 2009.  
De conformitat amb la proposta formulada per la comissió avaluadora, constituïda a l'efecte d'acord amb la base novena, punt 1, de l'esmentada Orde de 14 de novembre de 2008 i per raó de la distribució de competències efectuada per Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat (DOCV núm. 5545, de 29 de juny de 2007), resolc:  
Primer  
Concedir una ajuda econòmica a la sòcia del Centre Valencià "Associació de Valencians Residents a Veneçuela", la Sra. M. Rosa Llorens Battisti, destinada a sufragar els gastos extraordinaris del fet del retorn a la Comunitat Valenciana.   
Segon  
Esta ajuda consistirà en l'import d'un bitllet d'avió en classe turista per a la Sra. M. Rosa Llorens Battisti, des de Caracas (Veneçuela) a València, així com els gastos de facturació del seu equipatge, sense que l'import del bitllet d'avió i del transport de l'equipatge puguen superar en cap cas la quantitat total de 3.000 euros.   
L'ajuda econòmica serà finançada a càrrec de la línia de subvenció T7319000, del programa 112.90, del pressupost de la Generalitat Valenciana per al 2009.  
Tercer  
Denegar la sol·licitud d'ajuda presentada pel sol·licitant Sr. Vicente Esquer Baixauli, per no complir el requisit previst en el punt 1r de la base tercera de la convocatòria, és a dir, ser soci d'un centre valencià a l'exterior amb anterioritat a l'1 de gener de 2009.  
Quart  
L'adjudicatària de l'ajuda ha d'acreditar estar al corrent de les seues obligacions tributàries i amb la Seguretat Social, de conformitat amb el que disposa l'article 14.1 e) de la Llei 38/2003, de 17 de novembre, General de Subvencions.  
Cinqué  
El pagament de l'ajuda concedida es farà efectiu per mitjà de transferència, després de la comprovació de la documentació justificativa del gasto objecte de la subvenció, prevista en la base dotze de l'Orde de 14 de novembre de 2008 per la que es convoquen les ajudes. La data límit per a la presentació de la dita justificació en la Conselleria d'Immigració i Ciutadania serà el 25 de novembre de 2009.   
Contra la present resolució, que posa fi a la via administrativa, es pot interposar potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Comú, en la redacció que dóna la Llei 4/1999, de 13 de gener, o bé recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.  
València, 18 de maig de 2009.- El conseller d'Immigració i Ciutadania: Rafael Blasco Castany.